Leerling wat urine moet drink: MRK monitor voorvalArgieffoto. Die Menseregtekommissie (MRK) monitor ŉ beweerde skoolboelie-saak nadat ŉ 16-jarige leerling van Hoërskool Transvalia in Vanderbijlpark glo ŉ “k****r” genoem is en gedwing is om sy eie urine te drink. Die seun is glo so erg deur die voorval getraumatiseer dat hy wou selfmoord pleeg. Hy het intussen ook van skool verander. “Die MRK gaan die hantering van die saak fyn dophou,” het Isaac Mangena, ‘n woordvoerder van die MRK, Vrydag gesê. Die MRK het die Gautengse departement van onderwys gevra om dringend in te tree en die partye te help met hul ondersoek. Die kommissie wag vir die departement se verslag voor hulle hul eie ondersoek van stapel gaan stuur. “Die departement het bevestig dat hulle ŉ onafhanklike taakspan aangestel het om die voorval te ondersoek. Voorlopige bewyse dui daarop dat dit ŉ ernstige skending van menseregte is.” Lees ook: Boelies dwing glo seun om urine te drink